แรงซื้อหุ้นแบงก์หนุน SET ปิดบวก 4 จุด ลุ้นสัปดาห์หน้าทดสอบแนวต้าน 1,800 จุด
แรงซื้อหุ้นแบงก์หนุน SET ปิดบวก 4 จุด ลุ้นสัปดาห์หน้าทดสอบแนวต้าน 1,800 จุด โดยดัชนีปิดตลาดวันนี้ ที่ระดับ 1,756.12 จุด บวก 4.01 จุด หรือ 0.23% มูลค่าการซื้อขาย 7.86 หมื่นล้านบาท
21 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,756.12 จุด บวก 4.01 จุด หรือ 0.23% มูลค่าการซื้อขาย 7.86 หมื่นล้านบาท
10 หุ้นดันดัชนีวันนี้

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยวันนี้ปรับตัวขึ้น ได้ประโยชน์จากการ Rally ของตลาดต่างประเทศเป็นหลัก โดยตลาดหุ้นในภูมิภาคเอเชียวันนี้ต่างอยู่ในแดนบวกกันตามตลาดสหรัฐฯ ที่ขึ้นทำ New High หลังคลายความกังวลเรื่องสงครามการค้าระหว่างสหรัฐฯ และจีน โดยทางจีนมีการตอบโต้สหรัฐฯ น้อยกว่าที่คาดไว้ แต่วันนี้ตลาดบ้านเราก็ถือว่าขึ้นได้น้อยกว่าตลาดภูมิภาค เนื่องจากตลาดบ้านเราได้ขึ้นมาก่อนหน้านี้แล้ว
นอกจากนี้ ตลาดบ้านเรายังได้แรงหนุนจากการเลือกตั้งที่มีความคืบหน้าด้วย แต่ดัชนีฯ ขึ้นทดสอบแนว 1,762 จุด แล้วไม่ผ่านทำให้มีแรงขายทำกำไรออกมา ซึ่งก็เป็นเรื่องธรรมดาเมื่อหุ้นขึ้นแรงก็มี Profit taking
ทั้งนี้ ให้ติดตามการประชุมของกลุ่มประเทศผู้ส่งออกน้ำมัน (OPEC) และ Non-OPEC ในสุดสัปดาห์นี้ ซึ่งจะมีเรื่องของการเพิ่มกำลังการผลิตน้ำมันหรือไม่ หลังจากที่สหรัฐฯคว่ำบาตรอิหร่าน เนื่องจากมีผลต่อทิศทางราคาน้ำมัน และสัปดาห์หน้าก็เป็นสัปดาห์สุดท้ายของการปิดงบการเงินไตรมาส 3/61 ซึ่งก็ต้องรอดูว่าจะมีการทำ Window Dressing หรือไม่ แต่ก็อาจจะมีแรงขายทำกำไรออกมาก็ได้เนื่องจากมีหุ้นหลายตัวที่ขึ้นทำ New High รวมไปถึงให้จับตาการเจรจาการค้าระหว่างสหรัฐฯ และจีน ว่าจะเกิดขึ้นได้เมื่อไร และผลจะเป็นอย่างไร
แนวโน้มการลงทุนในสัปดาห์หน้า คาดว่าตลาดฯคงจะเป็นลักษณะของการแกว่งตัว โดยมีแนวรับ 1,750-1,735 จุด ส่วนแนวต้าน 1,785-1,800 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการการซื้อขาย 5,500,168.82 ล้านบาท ปิดที่ 53.75 บาท เพิ่มขึ้น 0.25 บาท
CPALL มูลค่าการซื้อขาย 4,940,241.28 ล้านบาท ปิดที่ 69.50 บาท ลดลง 1.00 บาท
AOT มูลค่าการซื้อขาย 3,740,037.58 ล้านบาท ปิดที่ 66.50 บาท เพิ่มขึ้น 0.25 บาท
SCB มูลค่าการซื้อขาย 1,876,312.25 ล้านบาท ปิดที่ 149.00 บาท ลดลง 0.50 บาท
PTTGC มูลค่าการซื้อขาย 1,852,078.25 ล้านบาท ปิดที่ 81.25 บาท ราคาไม่เปลี่ยนแปลง
 
ตลาดหุ้นเอเชีย
